钦定古今图书集成/明伦汇编/人事典/第014卷 > 《本草纲目》 > 《舌赋》梁·简文帝
## 钦定古今图书集成/明伦汇编/人事典/第014卷 > 《本草纲目》 > 《舌赋》梁·简文帝

奚兹先生问于何斯逸士曰：“夫三端所贵，三寸著名。
故微言传乎往记，妙说表乎丹青，鲁谈笑而军却，王言咏而瑞隆。陆有千金之富，周有一说之功，复有构
扇之端，谗谀之迹，艳紫凌朱，飞黄妒白。吾将欲废便
辟之交，远巧佞之友，殄张仪之馀，歼苏秦之后，粉虞
卿之白璧，碎汉王之玉斗。然后浮伪可息，淳风不朽。”